In astrofisika en fisiese kosmologie is die massa-lig-verhouding die kwosiënt van die totale massa van 'n volume (gewoonlik op die skaal van 'n sterrestelsel) en sy liggewendheid. Dit word aangedui met die simbool Υ {\displaystyle \Upsilon } of M/L. Dié verhoudings word gewoonlik gemeet aan die waarde van die Son as basis, wat ’n konstante Υ ⊙ {\displaystyle \Upsilon _{\odot }} = 5 133 kg/W is; dit is gelyk aan ’n sonmassa (M☉) gedeel deur ’n sonligsterkte (L☉), dus M☉/L☉. Die massa-lig-verhoudings van sterrestelsels is almal baie groter as Υ ⊙ {\displaystyle \Upsilon _{\odot }} , gedeeltelik vanweë die feit dat die meeste materie in dié voorwerpe nie in die sterre geleë is nie, maar in die vorm van donker materie voorkom. Die tipiese massa-lig-verhouding vir sterrestelsels wissel van 2 tot 10  Υ ⊙ {\displaystyle \Upsilon _{\odot }} , terwyl die massa-lig-verhoudings op groter skaal, soos vir die waarneembare heelal, ongeveer 100  Υ ⊙